Ole Børud

Ole Arnold Børud (født 6. desember 1976) er en norsk låtskriver, sanger og musiker. Han er sønn av Arnold Børud og var i barne- og ungdomsårene en populær og bereist barne- og familieartist i det kristne musikkmiljøet med familiegruppene Børudgjengen og senere Arnold B Family. 

I 1990-årene var Børud medlem av metal-bandene Schaliach og Extol. Han var med på flere plateinnspillinger og turneer med sistnevnte, før han i 2004 la metal-musikken på hylla for å søke tilbake til sine musikalske røtter i soul- og funkpreget pop.

I 2008 slapp han sitt første soloalbum med egenskrevet materiale, Shakin' the Ground, på sitt eget selskap OBM Records. I mars 2009 ble plata lansert i Japan av selskapet Village Again.

Børud har et ivrig publikum i Japan, og har flere ganger spilt på jazzklubben Cotton Club i Tokyo.

Oppfølgeren Keep Movin kom i 2011, og høsten 2015 slapp han Stepping Up. I 2019 slapp han sin siste plate, Outside The Limit.  

I tillegg til karrieren som soloartist, har Børud deltatt som vokalist, korist og gitarist på en mengde plater og TV-programmer. Han har også turnert med blant annet Sofian, Torun Eriksen og Oslo Gospel Choir. Han var med på Stjernekamp i 2018, og høsten 2021 gjorde han en gjesteopptreden på Stjernekamp da sammen med Bjørn Tomren.

Diskografi

Album 
 Alle skal få vite det – 1988
 Chi-Rho – 2002
 Shakin' the Ground – 2008
 Keep Movin – 2011
 Stepping Up – 2015
Outside The Limit - 2019

Referanser

Eksterne lenker 
 
 

Norske gospelmusikere
Deltakere i Stjernekamp
Personer fra Hamar kommune